Document ID: 32007D0727

NEUVOSTON PÄÄTÖS,
tehty 8 päivänä marraskuuta 2007,
Slovenian tasavallan valtuuttamisesta ratifioimaan, Euroopan yhteisön edun vuoksi, vahingonkorvausvastuusta ydinvoiman alalla 29 päivänä heinäkuuta 1960 tehdyn Pariisin yleissopimuksen muuttamisesta 12 päivänä helmikuuta 2004 tehty pöytäkirja
(2007/727/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 61 artiklan c alakohdan ja 67 artiklan yhdessä sen 300 artiklan 2 kohdan ensimmäisen alakohdan ja 300 artiklan 3 kohdan toisen alakohdan kanssa,
ottaa huomioon komission ehdotuksen,
ottaa huomioon Euroopan parlamentin puoltavan lausunnon,
sekä katsoo seuraavaa:
(1)
Vahingonkorvausvastuusta ydinvoiman alalla 29 päivänä heinäkuuta 1960 tehdyn yleissopimuksen, jota on muutettu 28 päivänä tammikuuta 1964 tehdyllä lisäpöytäkirjalla ja 16 päivänä marraskuuta 1982 tehdyllä pöytäkirjalla (jäljempänä ’Pariisin yleissopimus’), muuttamisesta 12 päivänä helmikuuta 2004 tehdyssä pöytäkirjassa (jäljempänä ’pöytäkirja’) on määräyksiä, jotka vaikuttavat tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22 päivänä joulukuuta 2000 annetussa neuvoston asetuksessa (EY) N:o 44/2001 (1) vahvistettuihin sääntöihin. Yhteisöllä on tällä alalla yksinomainen toimivalta.
(2)
Neuvosto valtuutti päätöksellä 2003/882/EY (2) Pariisin yleissopimuksen sopimuspuolina olevat jäsenvaltiot allekirjoittamaan mainitun pöytäkirjan Euroopan yhteisön edun vuoksi.
(3)
Neuvosto valtuutti päätöksellä 2004/294/EY (3) samat jäsenvaltiot ratifioimaan pöytäkirjan Euroopan yhteisön edun vuoksi tai liittymään siihen. Mainitun päätöksen 2 artiklan mukaan jäsenvaltioiden on toteutettava tarvittavat toimenpiteet voidakseen tallettaa pöytäkirjan ratifiointia tai siihen liittymistä koskevat asiakirjat samanaikaisesti, mahdollisuuksien mukaan ennen 31 päivää joulukuuta 2006.
(4)
Päätös 2004/294/EY koski yhteisöön 8 päivänä maaliskuuta 2004 kuuluneita jäsenvaltioita, lukuun ottamatta Itävaltaa, Tanskaa, Irlantia ja Luxemburgia, kuten mainitun päätöksen 1 artiklan 3 kohdan soveltamisesta yhdessä sen 4 artiklan kanssa ilmenee.
(5)
Slovenian tasavalta on Pariisin yleissopimuksen sopimuspuoli ja allekirjoitti pöytäkirjan omasta puolestaan 12 päivänä helmikuuta 2004. Koska päätös 2004/294/EY koski ainoastaan tiettyjä jäsenvaltioita ja Slovenian tasavalta liittyi Euroopan unioniin 1 päivänä toukokuuta 2004, päätöksen ei vuoden 2003 liittymisasiakirjan 53 artiklan nojalla voitaisi katsoa koskevan sitä.
(6)
Asetus (EY) N:o 44/2001 sitoo Yhdistynyttä kuningaskuntaa ja Irlantia, ja ne osallistuvat näin ollen tämän päätöksen tekemiseen.
(7)
Euroopan unionista tehtyyn sopimukseen ja Euroopan yhteisön perustamissopimukseen liitetyn Tanskan asemaa koskevan pöytäkirjan 1 ja 2 artiklan mukaisesti Tanska ei osallistu tämän päätöksen tekemiseen eikä se siten sido Tanskaa eikä sitä sovelleta Tanskaan.
(8)
Se, että Slovenian tasavalta ratifioi pöytäkirjan, ei vaikuta niiden yhteisön jäsenvaltioiden asemaan, jotka eivät ole Pariisin yleissopimuksen sopimuspuolia,
ON TEHNYT TÄMÄN PÄÄTÖKSEN:
1 artikla
Slovenian tasavalta ratifioi yhteisön edun vuoksi Pariisin yleissopimuksen muuttamisesta tehdyn pöytäkirjan, sanotun kuitenkaan rajoittamatta yhteisön toimivaltaa.
Se, että Slovenia ratifioi pöytäkirjan, ei vaikuta niiden yhteisön jäsenvaltioiden asemaan, jotka eivät ole Pariisin yleissopimuksen sopimuspuolia.
2 artikla
Slovenian tasavallan on toteutettava tarvittavat toimenpiteet voidakseen tallettaa pöytäkirjan ratifiointia koskevan asiakirjansa, jos mahdollista, samanaikaisesti päätöksessä 2004/294/EY tarkoitettujen jäsenvaltioiden kanssa.
3 artikla
Ratifioituaan pöytäkirjan Slovenian tasavallan on kirjallisesti ilmoitettava Taloudellisen yhteistyön ja kehityksen järjestön pääsihteeristölle, että ratifiointi on tapahtunut tämän päätöksen mukaisesti.
4 artikla
Tämä päätös on osoitettu Slovenian tasavallalle.
Tehty Brysselissä 8 päivänä marraskuuta 2007.

Labels: 18
11
14
5